5. Жаданне даць землякам шмат мудрых кніг на зразумелай кожнаму мове прывяло Францыска Скарыну ў Прагу, дзе была наладжана справа кнігадрукавання і самай таннай у Ейропе была папера. Тут, у Празе, 6 жніўня 1517 года выдаў Францыск Скарына першую кнігу на старабеларускай мове. Яна называлася “Псалтыр”. Таму і лічыцца 1517 год пачаткам беларускага кнігадрукавання. Усяго ў Празе за 2 гады было выдадзена 23 кнігі Бібліі. Скарына сам пераклаў яе на беларускую мову. Асветнік звярнуўся да Бібліі, бо лічыў яе найкаштоўнейшай кнігай чалавечай мудрасці, па якой можна вывучаць розныя навукі.